เกริ่นก่อนว่าโบนัสชอบแมวมากกก ที่บ้านก็มีเลี้ยงตัวนึงชื่อซิมบ้า แต่ด้วยความที่ซิมบ้าเป็นแมวป่า ช่องว่างระหว่างแมวป่าอย่างซิมบ้ากะเด็กเมืองกรุงที่หลงแสงสีอย่างโบนัสเรยเกิดขึ้น ผลลัพธ์จึงทำให้เราไม่ค่อยสนิทกัน จากซิมบ้า ตอนนี้เรยกลายเป็น อีบ้า -,-" (แระทำไมต้องเลี้ยงแมวป่า เพราะโบนัสแพ้ขนสัตว์ เรยเลี้ยงแมวสวยงามขนยาวสลวยสวยเก๋ บ่ได้)

แต่เมื่อวานโบนัสก็มีโอกาสไปทำงานที่ร้านนี้โหหหห ดีใจมว๊ากกก คือได้ยินมาสักพักแระสำหรับคาเฟ่แมว แต่ยังไม่มีโอกาสไปสักที วันนี้ฟ้าฝนเป็นใจส่งโบนัสไปอยู่ท่ามกลางฝูงแมว แมว แระก็แมว สวรรค์ชัดๆ พลาดไม่ได้เรยนะสำหรับคนรักแมว บอกได้คำเดียวว่า "ต้องมา" 

สำหรับแผนที่ร้าน เข้ามาจากซอยสุขุมวิท 53 จากนั้นเข้ามาประมาณ 600 เมตร ร้านจะอยู่ซ้ายมือ ต้องสังเกตุดีๆหน่อย ไม่งั้นอาจเลยได้ ร้านเป็นลักษณะของบ้าน จึงทำให้มีที่จอดรถน้อย คือจอดหน้าร้านได้แค่ประมาณ 3 คัน ถ้ากลัวไม่สะดวกก็นั่งรถไฟฟ้ามาได้เรยจ้า แต่ลงสถานีอะไรโบนัสม่ายรู้น๊า รู้แค่ว่าปากซอยมันมีสถานีตรงนั้นพอดีอ่าา ต้องซอรี่ไว้ ณ ที่นี้ ;)

ตัวร้านแต่งออกแนววินเทจๆ เก๋ดีค่ะ ส่วนเจ้าของร้านนี้ก็คือ คุณเพชร-พลอย (ที่เป็นนักแสดงฝาแฝดอะค่ะ) ต้อนรับดีมาก น่ารักดีค่ะ ตัวร้านจะแบ่งออกเป็น 2 ส่วน ด้านหน้าจะเป็นโซนรับแขก เข้าไปถึงจะต้องเปลี่ยนร้องเท้า และจัดการล้างไม้ล้างมือก่อนเข้าไปเล่นกะเจ้าเหมียวค่า ส่วนโซนด้านในจะเป็นอีกห้องนึงที่มีเจ้าเหมียวอ้วนเต็มไปหมด เดินไปวิ่งมาสลับกันทำงาน น่ารักจิงๆ ^^ เหมียวที่นี่มีประมาณ 10 นิดๆตัวค่ะ มีหลายยี่ห้อ เช่น เปอร์เซีย อเมริกันช็อตแฮร์ แมวกาฟิลด์ แมวไทยก็มีนะคะ ส่วนยี่ห้ออื่นโบนัสลืมแระค่ะ - -" ในห้องจะมีทั้งแบบเป็นโต๊ะเก้าอี้ให้นั่ง กับเป็นโต๊ะญี่ปุ่นมีเบาะนั่งกับพื้นค่ะ ส่วนเจ้าเหมียวก็วิ่งไปวิ่งมาประหนึ่งว่าเป็นสนามเด็กเล่นก็ไม่เชิง มีบันไดขึ้นไปด้านบนให้วิ่งกันมันส์เรยจ้าา

ส่วนอาหารก็จะเป็นเบาๆเช่น สลัดทูน่า เค้ก เอแคร์ คุ๊กกี้ บูเบอร์รี่พาย แระก็เครื่องดื่ม นม กาแฟ น้ำต่างๆค่ะ รสชาติก็โอเคอยู่ ราคาก็แต่ละอย่างก็เฉลี่ยอยู่ที่ ร้อยต้นๆค่ะ โบนัสว่าโอเคเรยน๊าา สำหรับคนรักแมวอะ ยังไงก็ต้องมา เจ้าเหมียวตัวอ้วนน่ารักจิงๆ สามารถลูบคล่ำ ถ่ายรูปได้ตามสบาย แต่จะมีกฏบ้าง เช่น ห้ามดึงหาง ห้ามเล่นแรงๆ ห้ามปลุกถ้าเหมียวหลับ ห้ามให้อาหาร และที่สำคัญ ห้ามอุ้มค่า คุณเพชรบอกว่ากลัวคนอุ้มไม่เป็น อาจทำให้น้องแมวเจ็บ รึทำน้องแมวร่วง ส่วนการบริการ และพนักงานที่นี่ใจดี ยิ้มแย้ม แจ่มใสกันทุกคนค่าาา *;))
